**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2016.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2016. november 10-én 19 óra 00 perckor megtartott nyilvános testületi üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Gyenge András

 Tima Zoltán Ferenc

 Szórád Zoltán

 képviselők

**Távol van**: -

**Tanácskozási joggal jelen van:** Novák Edit aljegyző

**Érdeklődő:** -fő

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Gyenge Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**61/2016.(XI.10.) önkormányzati határozat**

Nagyacsád Község Önkormányzatának képviselő-testülete 2016. november 10-i ülésének napirendjét az alábbiak szerint határozza meg:

1. Nagyacsád Község Önkormányzat 2016. III. névi gazdálkodásáról szóló beszámoló elfogadása

 Előadó: polgármester

1. Nagyacsád Község Önkormányzat 2016. évi költségvetésének módosítása

Előadó: polgármester

1. Nemesgörzsönyi Közös Önkormányzati Hivatal 2016. évi költségvetésének módosítása

Előadó:polgármester

1. Egészségügyi alapellátási körzetek megállapításáról szóló …/2016. önkormányzati rendelet elfogadása

előadó:polgármester

1. 2016. IV.névben tartandó rendezvények tárgyalása

Előadó:polgármester

1. Vegyes ügyek

 Előadó: polgármester

1. Hatósági ügyek

Előadó: polgármester

Napirendek tárgyalása:

**1)Nagyacsád Község Önkormányzat 2016. III. névi gazdálkodásáról szóló beszámoló elfogadása**

**Előadó: polgármester**

Szalóky Nándor polgármester tájékoztatja a képviselő-testületet az előterjesztés tartalmáról. Elmondja, hogy idén is kapnak még a szociális juttatás keret terhére támogatást az idősek és a gyermekek.

Megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, ellenszavazat, tartózkodás nélkül a következő határozatot hozta:

**62/2016(XI.10.) önkormányzati határozat**

Nagyacsád Község Önkormányzat Képviselő-testülete úgy döntött, hogy Nagyacsád Község Önkormányzat 2016. III. negyedévi gazdálkodásáról szóló beszámolót az előterjesztés szerint elfogadja.

Felelős: polgármester

Határidő:azonnal

**2)Nagyacsád Község Önkormányzat 2016. évi költségvetésének módosítása**

**Előadó: polgármester**

Szalóky Nándor polgármester ismerteti az előterjesztést. Elmondja, hogy az időarányos teljesítések figyelembe vételével történt meg a költségvetés módosítása.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**6/2016.(XI.17.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az önkormányzat 2016. évi költségvetéséről szóló 3/2016.(II.23.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**3)Nemesgörzsönyi Közös Önkormányzati Hivatal 2016. évi költségvetésének módosítása**

**Előadó:polgármester**

Szalóky Nándor polgármester ismerteti az előterjesztést. Elmondja, hogy a bevételek normatíva emelésnek köszönhetően 9,8 millió Ft-tal emelkedett.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**63/2016(XI.10.) önkormányzati határozat**

**Nemesgörzsönyi közös Önkormányzati Hivatal 2016.évi költségvetésének módosítása**

Nagyacsád Község Önkormányzatának Képviselő-testülete elfogadjaa Nemesgörzsönyi Közös Önkormányzati Hivatal 2016. évi költségvetésének módosítását a mellékelt előterjesztés szerint.

A képviselő- testület megbízza Nemesgörzsöny Község polgármesterét, hogy a Közös Hivatal 2016.évi költségvetésének módosítását építse bele Nemesgörzsöny Község Önkormányzat 2016.évi költségvetésének módosításába.

Határidő: folyamatos

Felelős: Ivanics Barbara jegyző

**4)Egészségügyi alapellátási körzetek megállapításáról szóló …/2016. önkormányzati rendelet elfogadása**

**előadó:polgármester**

Szalóky Nándor polgármester elmondja, hogy szükséges az egészségügyi körzetekről szóló rendelet megalkotása. Elmondja, hogy a rendelet-tervezet véleményezés céljából megküldésre került a Nemzeti Egészségfejlesztési Intézethez. A rendelet-tervezetet megfelelőnek találták. Védőnő, háziorvos vonatkozásában egy körzetet alkot Egyházaskesző, Nemesgörzsöny és Nagyacsád. A gesztori feladatokat Egyházaskesző látja el. Orvosi ügyelet Pápán található, a feladat ellátása a Pápakörnyéki Önkormányzatok Feladatellátó Társulásán keresztül történik.

A doktornővel korábban felmerült problémák ügyében elmondja, hogy bízik benne, hogy véglegesen megoldódnak.

Szórád Zoltán megkérdezi, hogy a fogorvos most Marcaltőn van?

Novák Edit aljegyző elmondja, nem elírás történt, a feladatot a továbbiakban is dr. Piszker Irén látja el Pápán.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, 1 tartózkodással, ellenszavazat nélkül a következő rendeletet alkotja:

**7/2016.(XI.17.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az egészségügyi alapellátási körzetek megállapításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

Szalóky Nándor polgármester elmondja, hogy szükséges megállapodásban rögzíteni,hogy az egészségügyi ellátási körzetek megállapítását az önkormányzatok rendeletben rögzítik.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 4 igen szavazattal, 1 tartózkodással, ellenszavazat nélkül a következő határozatot hozta:

**64/2016(XI.10.) önkormányzati határozat**

Nagyacsád község Önkormányzat Képviselő - testülete egészségügyi alapellátásról szóló 2015. évi CXXIII. törvény 6. § (1) bekezdésben foglaltak alapján elfogadja az előterjesztés 1. mellékletét képező megállapodást a háziorvosi, fogorvosi védőnői és iskola egészségügyi körzetekről. Felhatalmazza a polgármestert a megállapodások aláírására.

Felelős: polgármester

Határidő: azonnal

**5)2016. IV.névben tartandó rendezvények tárgyalása**

**Előadó:polgármester**

Szalóky Nándor polgármester elmondja, hogy az idei évben is megtartásra kerül a Mikulás ünnepség. Minden 14 év alatti gyermek jövedelem határra tekintet nélkül édesség csomagban részesül.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**65/2016(XI.10.) önkormányzati határozat**

Nagyacsád Község Önkormányzat Képviselő-testülete úgy döntött, hogy a nagyacsádi lakóhellyel rendelkező 14 alatti gyermekek egyszeri édességcsomagban részesülnek jövedelem határra tekintet nélkül.

Felelős:polgármester, aljegyző

Határidő: azonnal

Szalóky Nándor polgármester elmondja, hogy szombaton az idősek napja alkalmából a 60 év felettiek egyszeri meleg étkezésben részesülnek jövedelem határra tekintet nélkül.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**66/2016(XI.10.) önkormányzati határozat**

Nagyacsád Község Önkormányzat Képviselő-testülete úgy döntött, hogy a nagyacsádi lakóhellyel rendelkező 60 év feletti személyek egyszeri meleg étkezésben részesülnek jövedelem határra tekintet nélkül.

Felelős: polgármester

Határidő:azonnal

**6)Vegyes ügyek**

**Előadó: polgármester**

Szalóky Nándor polgármester elmondja, hogy megküldte a Fix Pont Önkormányzati Feladatellátó társulás a társulási megállapodás módosítását.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**67/2016(XI.10.) önkormányzati határozat**

Nagyacsád község Önkormányzat Képviselő-testülete jelen határozatával úgy döntött, hogy a FIX-PONT Önkormányzati Feladatellátó Társulás Társulási Megállapodásának módosítását, valamint annak új egységes szerkezetű Társulási Megállapodását az előterjesztésnek megfelelően elfogadja.

Felelős: polgármester

Határidő: azonnal

Szalóky Nándor polgármester elmondja, hogy a hadisír felújításra kíván pályázatot benyújtani. 100 e Ft támogatásra lehet pályázni. 1 db ilyen sír van a temetőben, Domonkos Gyula és Lajos. Szakács Ferencné gondozza a sírt. Nincs nagyon rossz állapotban, de ráférne a felújítás. Emlékmű felújításra csak abban az esetben lehet pályázatot benyújtani, ha ténylegesen vannak elhunytak alatta.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat és tartózkodás nélkül a következő határozatot hozta:

**68/2016(XI.10.) önkormányzati határozat**

Nagyacsád község Önkormányzat képviselő-testülete úgy döntött, hogy pályázatot kíván benyújtani a Honvédelmi Minisztérium Hadtörténeti Intézet és Múzeum a Magyarországon fellelhető I. világháborús hadisírok rendbehozatalához szükséges költségvetési eszközök biztosításáról szóló 1551/2016. (X. 13.) Korm. határozatban kapott felhatalmazás alapján kiírt, magyarországi temetkezési helyen található I. világháborús hadisírok és emlékművek rendbetételére, felújítására, helyreállítására.

Felelős:polgármester

Határidő:azonnal

Szalóky Nándor polgármester elmondja, hogy a Bursa Hungarica pályázat benyújtási határidejét kitolták november 15.-re, így a 7) napirendet nem tudja tárgyalni az önkormányzat.

Szalóky Nándor polgármester megkérdezi, hogy van-e valakinek kérdése, hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2016. november 10-i nyilvános ülést 19 óra 25 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**